Berniškės

Berniškės – buvęs kaimas Zarasų rajono savivaldybėje, 5 km į rytus nuo Antalieptės.

Istorija 

Kaip viensėdis pradedamas minėti nuo 1790 m. Balčių dvaro inventoriuje. Pagal kontraktą ji nuomojo ponas Ferdinantas Virvilavičius. Vėliau priklausė Volungių palivarką įsigijusiam bajorui Romualdui Jelenskiui. Apie 1825 m. Berniškėse buvo apgyvendinti baudžiauninkai Kazimieras Alaunė ir Antanas Kvedaras, vėliau – Kazimieras Mieželis. Jie po baudžiavos panaikinimo gavo teisę išsipirkti po du valakus žemės. Kvedaro palikuonys čia gyveno iki 1915 m., Alaunių šeimos palikuonys; Čekai, Vėbros ir Mieželiai – iki 1970 m. melioracijos.

Kaimo vyrai Aleksas ir Gasparas Mieželiai dalyvavo 1905 m. revoliuciniuose įvykiuose Antalieptėje, todėl buvo priversti emigruoti į Ameriką. Paskui juos į Detroitą 1912 m, išplaukė jų brolis Vincas Mieželis.

1866 m. viensėdyje buvo 2 sodybos ir 14 gyventojų.

1923 m. surašymo duomenimis kaime gyveno Dominyko Vėbros, Jono ir Zakaro Mieželių šeimos. Kaimą sunaikino melioracija 1970 metais.

Gyventojai

Žymūs žmonės 

Kaime 1928 m. gegužės 25 d. gimė ir augo pedagogas, Utenos rajono Garbės pilietis Vytautas Mieželis, nuo 1953 m. gyveno rašytojas, kraštotyrininkas Vytautas Indrašius.

Šaltiniai 

 V. Indrašius, Mūsų kaimai prie Šventosios, Vilnius, 1996, psl. 25-30
 V. Indrašius, Antalieptės kraštas I dalis, Vilnius, 2008, psl. 59 -89
 V. Indrašius, Pedagogo Vytauto Jono Mieželio žydėjimas Utenos krašte, žurnalas „Indraja“ 2018. Nr. 2

Panaikintos Zarasų rajono savivaldybės gyvenvietės